Den første kjente konge var Ila-kabkabu, som synes å ha vært i strid med Iagitlim av Mari. Hans sønn Shamshi-Adad I besteg tronen rundt 1810 f.Kr., fortsatte striden, og forsøkte å utvide riket inn i dalen langs elven Khabur. Han ble stoppet av Iagitlims sønn, Iakhdunlim, og han var snart etter beseiret av Naram-Sin av Eshnunna, som fikk ham til å flykte til Babylon. Han kom tilbake da Naram-Sin var død. Like etter fulgte en rekke militære seire for Shamshi-Adad, og han tok hele øvre Mesopotamia og ble konge i Assyria. Han grunnla sin egen hovedstad ved Shubat-Enlil, og innsatte sin eldste sønn Ishme-Dagan som regent i Ekallatum.